Giovanni Becali, anunț despre Man și Mihăilă: „Nu au prelungit contractul!”
Dennis Man și Valentin Mihăilă au promovat-o pe Parma în Serie A. Giovanni Becali a vorbit despre situația celor doi internaționali români.
Agentul de jucători a transmis că cei doi fotbaliști nu au semnat înțelegeri noi cu echipa italiană. Iată ce a spus despre viitorul jucătorilor pe care îi reprezintă.
„Nu au prelungit contractul!”
„Nu! Man nu a prelungit contractul, nu a prelungit nici Mihăilă. Suntem în discuții, am avut două-trei discuții, nu ajungem la un numitor comun.
Jucătorii vor să rămână la Parma, dar nu în condițiile pe care ni le oferă Parma, ci în condițiile pe care le cer eu”, a transmis Giovanni Becali, potrivit Fanatik.